25.6.2014 Den Europæiske Unions Tidende L 184/49 KOMMISSIONENS GENNEMFØRELSESAFGØRELSE af 24. juni 2014 om oprettelse af konsortiet for en centraleuropæisk forskningsinfrastruktur (CERIC-ERIC) (2014/392/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (?), særlig artikel 6, stk. 1, litra a), og ud fra følgende betragtninger: (1) — Den Tjekkiske Republik, Den Italienske Republik, Republikken Østrig, Rumænien, Republikken Serbien og Repu- blikken Slovenien indsendte en ansøgning til Kommissionen om oprettelse af et konsortium for en centraleuro- pæisk forskningsinfrastruktur (»CERIC-ERIC). (2) — Den Italienske Republik er blevet valgt af Den Tjekkiske Republik, Republikken Østrig, Rumænien, Republikken Serbien og Republikken Slovenien til at være værtsmedlemsstat for CERIC-ERIC. (3) — Hvert medlem af CERIC-ERIC skal bidrage med naturalier i form af drift, tilrådighedsstillelse og løbende opgrade- ring af en partnerfacilitet til en samlet investeringsværdi af over 100 mio. EUR og en samlet årlig driftsomkost- ning på over 10 mio. EUR. (4) — Den ltalienske Republik har tilvejebragt et værtsbidrag på 5,5 mio. EUR til etablering og styrkelse af CERIC-ERIC- integrerede aktiviteter og overvejer yderligere bidrag til opgradering og forøgelse af integration og drift af CERIC- ERIC, herunder uddannelse, teknologioverførsel og kommunikation. (5) — Gennem integrationen af medlemmernes kapacitet til at forberede nationale tværfaglige analyser, synteser og stik- prøver i en unik distribueret forskningsinfrastruktur bør CERIC-ERIC bidrage til det europæiske forskningsrum. (6) — Foranstaltningerne i denne afgørelse er i overensstemmelse med udtalelsen fra det udvalg, der er nedsat ved arti- kel 20 i forordning (EF) nr. 723/2009 — VEDTAGET DENNE AFGØRELSE: Artikel 1 1. — Konsortiet for en centraleuropæisk forskningsinfrastruktur (CERIC-ERIC) oprettes hermed oprettet som et konsor- tium for en europæisk forskningsinfrastruktur. 2. —Vedtægterne for CERIC-ERIC er fastsat i bilaget. Disse vedtægter holdes ajour og offentliggøres på CERIC-ERIC's websted og på dets vedtægtsmæssige hjemsted. 3. De væsentlige elementer i vedtægterne for CERIC-ERIC, for hvilke ændringer skal godkendes af Kommissionen i overensstemmelse med artikel 11, stk. 1, i forordning (EF) nr. 723/2009, er fastsat i artikel 1, 5, 8, 9, 18, 19, 21, 24, 26 og 27. () EUTL 206 af 8.8.2009, s. 1.